
UFO- SEMINAARI 

Kesäpäivien kokouspaikka on Ibo Studentkären- 
in talo, josta oheinen kuvamme. Ilmoittautumis¬ 
kaavake ja päivien ohjelma on lähetetty jäsenil¬ 
lemme. 

Tapaamme joukolla Turussa virkistävien ia 

UFO-tietouttamme kartuttavien kesäpäivien mer- 
keissa; 

HYNEK JA UFOT 

(intervju med J. Allen Hynek. Sökaren, Box 3063 
10361 Stockholm 3.) 

Päätoimittaja Sven Magnusson 1 in erikois¬ 
luvalla VIMANA11e. 

Suom. Jarl Lund 

Tähtitieteilijä J. Allen Hynek oli yli 20 vuot¬ 
ta Amerikan ilmavoimien tähtitieteellisenä asian¬ 
tuntijana UFO-kysyrayksissä - kunnes ilmavoimat 
Condonin-komitean suosituksesta muutama vuosi sit¬ 
ten lopetti UFO-tutkimuksensa. Viime vuoden aika¬ 
na on Hynek useissa kirjoituksissa amerikkalaisis¬ 
sa lehdissä puhunut ja selittänyt UFO—tutkimuksen 
puolesta. Häntä voidaan pitää maailman johtavana 
UFO-asiantuntijana, ja olemme iloisia voidessamme 
esittää aikakausilehti Sökaren tekemän kirjehaas- 
tattelun prof. Hynek'in kanssa. 

— Olemme kuulleet ruotsalaiselta sanomalehtiin ie— 
heitä Eugen Semitjov'ilta, joka on käynyt luonanne, 
Teidän kallistuvan UFO-ilmiön maapallon-ulkopuoli- 
seen selitykseen. Onko tämä oikein? 

- En ole vielä liittynyt mihinkään määrättyyn teo¬ 
riaan. Voimme verrata tilannetta UFOjen suhteen 
esim. käsitykseen revontulista muutama sata vuot 
ta sitten. Vaikka ilmiö oli olemassa, kukaan ei 
kuitenkaan tiennyt, mikä sen aiheutti. Siihen ai¬ 
kaan ei ollut riittävästi tietoja fysiikasta, et¬ 
tä olisi voitu selittää, mitä revontulet oikeas¬ 
taan ovat. Ei tiedetty, että atomilla on ydin 
tai että oli olemassa sellaista kuin sähköisesti 
ladattuja hiukkasia tai aurihkotuuli. Nyt meillä 
on nämä'tiedot, ja revontulien selitys on tullut 


ilmeiseksi. Ilmiö syntyy sähköisesti ladattujen 
hiukkasten, jotka säteilevät auringosta^ nk. au¬ 
rinkotuulen pommittaessa ylempää ilmakehäämme. 

Tänään ehkä tietomme eivät ole riittävät UFOjen 
selittämiseksi, mutta tämän ei pidä estää meitä 
tutkimasta ilmiötä ja keräämästä siitä tietoa tu¬ 
levaa käyttöä varten. 

Uskon täysin varmasti, että eräs asia on todettu, 
ja se on, että UFOja ei voida selittää vain taval¬ 
listen esineiden virhetulkintoina, ja tämä on ensi 
askel kohti vakavaa UFO-tutkimusta. 

Monet UFOt käyttäytyvät tavalla, joka voidaan kä¬ 
sittää älylliseksi - mutta mistä tämä intelli- 
genssi tulee, en voi vielä sanoa. Sen alkuperän 
voidaan hyvin ajatella olevan ei-maanpäälli sen, 
maapallon ulkopuolelta. Mutta mitä tarkoitetaan 
"ei-maanpääl1isellä"? Pitääkö esim. ei-inhimi11i- 
sen intelligenssin välttämättä olla ei-maanpäälli- 
nen? Miten on paranormaalien intelligenssien, jot¬ 
ka näyttävät manifestoituvan poltergeist-ilmi- 
öinä tai vastaavina? 

- Mikä on Teidän käsityksenne USA:n ilmavoimien 
ja Condon-komitean suorittamasta tutkimuksesta? 
Ovatko ne hyvin tehdyt? 

- Ei kummankaan, ilmavoimien eikä Condon-komitean 
tutkimuksia voida pitää hyvin tehtyinä. Ilmavoimi¬ 
en pääasiallinen mielenkiinto on ollut maan tur¬ 
vallisuus - sen tehtävä on turvata meitä ilmasta 
käsin tulevalta vaaralta. Ilmavoimat ei ole 
tieteellinen organisaatio, ja se hoitaa UFO-tutki- 
mukset hyvin huonosti. Minulla on kirjassani "The 
UFO Experience" (julkaistu huhtikuussa tänä vuon¬ 
na) kokonainen luku ilmavoimien tavasta käsitellä 
UFO-probleemaa - sen nimi on "Pages from Blue Book". 

Mutta Condon-komitea oli vielä pahempi. Se teki kak¬ 
si hyvin raskasta virhettä. Se määritteli aiheen 
väärin ja tutki väärää asiaa. 

Condon kuvasi jokaista ilmassa olevaa esineliavain- 
toa, joka havainnontekijäile oli hämmentävä, 
UFOksi. Mutta tämä on hyvin huono määritelmä. Voi¬ 
sin löytää tuhansittain henkilöitä, joita planeetta 
Venus on hämmentänyt tai tieteelliset ilmapallot, 
satelliitit tai meteorit. Mutta yksinomaan se 
seikka, että he ovat olleet hämmentyneitä näkemäs¬ 
tään, ei tee sitä UFOksi. Minä määrittelen UFOksi 
havaintoa jostakin, joka jää hämmentäväksi sel¬ 
laisten henkilöiden tutkimuksen jälkeen, joiden pi¬ 
tää pystyä tunnistamaan, onko kysymys luonnolli¬ 
sesta esineestä. Kun siis Venus voi hämmentää tu¬ 
hansia ihmisiä, niin tähtitieteilijä, joka tutkii 
todistajien lausuntoja, ei epäilisi kauaa sen alku¬ 
perää. Ilmoitus voitaisiin nopeasti sivuuttaa 
IFOna (identified flying ohjeet), eikä antaa sen 
lojua UFO-havaintokokoelmissa. 

Sitä paitsi Condon-ryhmä tutki väärää asiaa. Se 
tutki ilmoituksia pelkästään ETI-hypoteesin poh¬ 
jalta (ETI = maan ulkopuolinen intelligenssi) sen 
sijaan, että olisi tutkinut, voitiinko jokainen 
tapaus selittää jollakin luonnollisella tavalla. 

Oli miltei niinkuin tutkittaisiin harmaavalaan 
elämänkiertoa ja tutkittaisiin ainoastaan, onko 
se jonkin erikoisen luomistapahtuman tuote. Mikä¬ 
li tutkijat eivät voineet todistaa sitä, selit¬ 
täisivät he, ettei iiarmaavalasta ole olemassakaan. 

Condon-ryhmän tehtävänä olisi ollut selvittää, on¬ 
ko olemassa raportteja, jotka viittaavat sellais¬ 
ten ilmiöiden olemassaoloon, joita ei voida selit¬ 
tää nykyajan tieteellisen tietämyksen perusteel¬ 
la olettamatta, että UFOt a priori - jos niitä 
on - olisivat maan ulkopuolisia. Tieteellises¬ 
sä tutkimuksessa ei pidä etsiä tietoja vain jon¬ 
kin tietyn idean mukaan. UFO-probleema on yksin¬ 
kertaisesti tämä: onko niissä kaikissa UFO-havain- 
noissa ympäri maailman uudenlaatuisia empiirisiä 
havaintoja, jotakin joka on uutta tieteelle? Tämä 
on ensin todettava, ennenkuin ryhdytään teoreti¬ 


soimaan. Yhden ainoan hypoteesin kokeileminen, 
jota sitä paitsi tässä tapauksessa, nykyolosuhteis¬ 
sa, ei voida tutkia, ei ole tiedettä. 

Condon-ryhmän olisi tarvinnut tutkia, muodosta¬ 
vatko UFOt jonkin uuden ilmiön olettamatta ensin 
mitään niiden alkuperästä. Kysymys on, onko ole¬ 
massa todellisia UFOja (ei virhetulkintoja jne). 
"Mitä ne ovat” muodostaa myöhemmän kysymyksenaset¬ 
telun. Osoitettuaan, että eräät UFO-havainnot voi 
daan selittää luonnollisella tavalla (ja ettei siis 
kysymyksessä ollut UFO) eteni Condon-ryhmä ja olet 
ti, että kaikki UFO-havainnot voidaan selittää sa¬ 
malla tavalla. 

Mutta enemmän kuin neljännes niistä harvoista hei¬ 
dän tutkimistaan tapauksista jätettiin ilman min¬ 
käänlaista tyydyttävää selitystä. Ile ainoastaan 
olettivat, että myöskin näillä täytyy olla jokin 
luonnollinen selitys. Jos Condon-raportti luetaan 
oikealla tavalla (ei ainoastaan Condonin yhdistel¬ 
mää), muodostaa se itse voimakkaan todistuksen to¬ 
dellisen tieteellisen probleeman olemassaolosta. 
Minulla on monta tiedemiesystävää, jotka kiinnos¬ 
tuivat UFO-probleemasta vasta luettuaan Condon-ra- 
portin - mutta luettuaan sen kannesta kanteen. 

- Onko UFOlogia mielestänne tärkeä tutkimusala, 
jonka pitäisi saada hallitusten ja YK:n tuen? 

- Ehdoton mielipiteeni on, että "ufologia" on 
tärkeä tutkimusalue, jonka pitäisi saada halli¬ 
tusten ja YK:n tukea. Olen monta kertaa ehdotta¬ 
nut, että pyydettäisiin YK:ta toimimaan eri mai¬ 
den UFO-havaintojen "clearing- housena" kuin 
myös IJFO-tutkimuksessa näissä maissa. Kesäkuun 
18 päivänä 1966 oli minulla tunnin pituinen kes¬ 
kustelu silloisen YK:n pääsihteerin U Thantin 
kanssa, joka osoitti suurta mielenkiintoa aihetta 
kohtaan ja sanoi, että varsinkin Etelä-Afrikan 
valtiot olivat osoittaneet suurta huolestumista 
ilmiön suhteen. Hän kysyi minulta, uskoinko UFO- 

jen tulevan toisista maailmoista. Vastasin hänel- 









le, että nykyisen tietämyksemme mukaan vaikuttaa 
tuollainen aivan mahdottomalta useista syistä, 
mm. suunnattomat etäisyydet maailmankaikkeudessa, 
joka tehnee aivan pelottavaksi ajan, joka tarvi¬ 
taan muista maailmoista tänne tuloon. Tähän vas¬ 
tasi U Thant, että hän henkilökohtaisesti uskoi 
elämää olevan muilla paikoin maailmankaikkeudessa, 
ja aikatekijästä hän sanoi: "Mikä meistä vaikut¬ 
taa monelta vuodelta, on ehkä vain päivä muille”. 

U Thant sanoi myös, ettei hän henkilökohtaisesti 
voinut tehdä mitään kiinnittääkseen YK.n yleis¬ 
kokouksen huomion asiaan, mutta ehkä jokin jäsen¬ 
valtio voisi helposti tehdä tämän, ja jos tämä 
tapahtuisi, YK voisi sen jälkeen antaa apunsa. 

Tähän asti ei millään valtiolla ole ymmärrettä¬ 
västi ollut rohkeutta tehdä tällaista ehdotusta, 
mutta aihe voittaa hitaasti tieteellistä arvoval¬ 
taa eikä kestäne kovin kauan, ennenkuin tällainen 
toimenpide suoritetaan. Tässä yhteydessä ihmette¬ 
len eikö Ruotsi, jolla on pitkä UFO-havaintojen 
historia, voisi olla maa, joka ottaa tämän esille 
yleiskokouksessa. 

- Mitä ideoita Teillä on tulevasta UFO-tutkimuk- 
sesta? Joitakin neuvoja tutkijoille? 

- Siksi kunnes ufologia on voittanut yleisempää 
arvostusta tiedemiesten keskuudessa olisi paras¬ 
ta mitä voitaisiin tehdä perustaa pieniä "insti¬ 
tuutteja”, "laitoksia" jokaiseen maahan sellaisten 
tiedemiesten johdolla, jotka ovat kiinnostuneita 
aiheesta (ja heitä on monta, joskaan he eivät ha¬ 
lua esiintyä julkisesti). 

Kirjassani omistan kokonaisen luvun vetääkseni 
suuntaviivat tulevalle UFO-tutkimukselle. Ehdotan 
uudenaikaista tietojenkäsittelyä. Niinkuin tilan¬ 
ne nyt on, on häpeä, että ilmavoimien koko UFO- 
dokumenttikokoelma on ainoastaan kronologisessa 
järjestyksessä. Jos esim. halutaan verrata ta¬ 
pauksia, joissa UFO11a on korkea kiihtyvyys, huo¬ 
mataan, että tämä on mahdotonta, sillä olisi tut¬ 


kittava jokainen havainto, mutta kun ne ovat jär¬ 
jestetyt ainoastaan päivämäärän mukaan, olisi erit 
täin hankalaa poimia esiin tarvittavat tiedot. 

On siis käytettävä uudenaikaisia tietojenkäsitte- 
lymenetelmiä, että voidaan nopeasti verrata UFO- 
jen käyttäytymistä mm. radan, värin, muodon, mie¬ 
histön ja tietenkin havainnontekijän ominaisuuk¬ 
sien suhteen. Vertailevia tutkimuksia, joilla 
meidän aikanamme on suuri merkitys muilla aloil¬ 
la - sosiologiassa, lääketieteessä, juridiikas¬ 
sa, psykologiassa - on luonnollisestikin myös suo¬ 
ritettava ufologian piirissä. Hiune voi väittää, 
että aihetta olisi vielä todella tutkittuj Kaik¬ 
ki mitä meillä on tähän asti, koostuu havaintoko- 
koelmista, joiden keskinäiset syy-yhteydet ovat 
suuressa määrin tuntemattomat. 

On myös tutkittava uusia tapauksia niin pian kuin 
mahdollista käyttämällä uudenaikaisia välineitä 
(spektrograafeja, infrapunavarusteitä, filmika- 
meroita, nauhureita jne.). Jokaisen laitoksen 

tulisi olla varustettu tällaisilla laitteilla. 
Useimmissa tapauksissa on UFO luonnollisestikin 

ollut poissa jo aikaa sitten, kun tutkijat tulevat 
paikan päälle, mutta sellaisissa tapauksissa, 
missä fyysisiä vaikutuksia on ilmoitettu {laskeu- 
tumisjälkiä, palaneita renkaita, katkenneita pui¬ 
ta jne), voidaan arvokkaita mittaustutkimuksia 
suorittaa. 

On myöskin tärkeätä, että UFO-havainnontekijät 
tutkitaan, ovatko he jollakin tavalla erikoisia 
vai edustavatko he väestön keskivertoa. Uudenai¬ 
kaisia psykologisia testejä (hypnoosi mukaanlu¬ 
ettuna) voidaan käyttää hyväksi. 

Yhteydenpito näiden eri maiden pienten "laitos¬ 
ten" välillä tulisi olla vilkas. On perustetta¬ 
va tällaisten laitosten kansainvälinen "unioni" 
(muistuttaen esim. International Astronomical 
Union 1 ia), joka vähitellen alkaisi julkaista 
tieteellistä aikakausi lehteä. 







Yhdistyneet Kansakunnat (ehkä UNESCO?) voisi ol¬ 
la suureksi avuksi tällaisen aikaan saamiseksi. 

- Mikä on käsityksenne useissa eri maissa esiin¬ 
tyvistä tutkimusryhmistä, esim Nicap, Apro ja 
muut? 

- Monet yksityiset UFO-tutkimusryhmät eri mais¬ 
sa yrittävät kyllä tehdä hyvää työtä, mutta niil¬ 
tä puuttuu varoja ja enimmäkseen myös tieteellinen 
suuntaus. Ne ovat riippuvaisia jäsenmaksuista, 
joista jäsenet vastavuoroisesti saavat jäsenjul- 
kaisuja jne, jotka - pitääkseen yllä mielenkiin¬ 
toa - liian usein saattavat sisältää sensaatiomai¬ 
sia UFO-kertomuksia, jotka ovat tuskin muuta kuin 
jännityskertomuksia — eivätkä tietenkään tieteel¬ 
lisiä tutkimuksia. 

On ymmärrettävä näiden vaikeudet ja toivottava, 
että ajan mittaan niistä on suurta apua, ehkä voi¬ 
vat jopa tulla liitetyiksi pienempiin ^tieteelli¬ 
siin "laitoksiin”• Myöskin voivat tieteellisem¬ 
min orientoituneet jäsenet näissä ryhmissä itse 
muodostaa tällaisia "laitoksia”. 

- Mikä on käsityksenne ns. humanoiditapauksista? 

- Jacques Vallee on humanoiditapausten suuri asi¬ 
antuntija ja olen hiljattain nähnyt hänen useita 
sato ja tapauksia käsittävän luettelonsa. Luulen, 
että meidän on hyväksyttävä ajatus, että "humanoi¬ 
deja" on olemassa, mutta voimmeko todella sanoa 
niitä "eläviksi" tai jos ne ovat "robottejä f tai 
jopa "elementaaleja", en voi sanoa. Kirjassani 
omistan yhden luvun humanoiditapauksi1le. 

- Mikä on käsityksenne ns. "kontaktihenkilöistä" 
esim. Adamskista, Fry'sta ja Van Tassel'ista? 

- Ilumanoiditapaiiksia ei pidä sekoittaa "kontakti¬ 
henkilöiden" kanssa. Huomattava ero on, ettei 
tavallisissa (!) humanoiditapauksissa esiinny 
ollenkaan tai hyvin harvoja yrityksiä yhteyden 
ottoon. Humanoidi näyttää lähinnä olevan kiin¬ 

nostunut pakoon pääsystä niin pian kuin mahdol¬ 
lista. Lisäksi niillä, jotka ilmoittavat nähneen¬ 
sä humanoideja, on tavallisesti vain yksi tällai¬ 
nen kokemus. "Kontaktitapauksissa" esiintyy toi¬ 
saalta "sanomia" ihmiskunnalle. Tyypillinen kon¬ 
taktihenkilö on yksinäinen todistaja - on har¬ 
vinaista, että on olemassa joku muu silminnäkijä - 
ja hän näyttää voivan saada yhteyden hyvin usein 

- joskus joka viikkoj Vaikuttaa tilastollisesti 
mahdottomalta, että eräät harvat yksilöt olisivat 
niin suosittuja, että heistä olisi tullut "kosmi¬ 
sen" sanoman vastaanottajia. Tällaisista "kontak¬ 
tihenkilöistä" tulee myös "lentolautas-kulttien" 
johtajia - itsenimeämiä "avaruusihmisten" sanan¬ 
saattajia. 

Kerran haastattelin Adamskia. Hän tyrkytti mi¬ 
nulle vain lentolautasvalokuviaan, mutta kieltäy¬ 
tyi vastaamasta teknisiin kysymyksiin, miten ku¬ 
vat oli saatu. Käsitin hänet petkuttajaksi, ja 
käsitykseni mukaan (mutta luonnollisesti voin ol¬ 
la väärässä) pätee sama Fry'n, Van Tassel'in jne 
suhteen. Uskon, että tällaiset ihmiset ovat teh¬ 
neet paljon haittaa ja estäneet älykkäitten ihmis¬ 
ten vakavaa suhteutumista UFOihin. 

- Oletteko itse nähnyt UFOn? 

- En ole milloinkaan tehnyt UFOn lähihavaintoa. 
Olen nähnyt ihmeellisiä esineitä taivaalla, mutta 
minulla ei ole aihetta kuvata niitä UFOiksi, kos¬ 
ka on mahdollista, että niillä on täysin luonnol¬ 
linen selitys. Ratkaistakseen, ovatko nämä esineet 
UFOja, on tieteellisesti pätevien henkilöiden 
tutkittava havaintojen olosuhteet ja yksityiskoh¬ 
dat ja mikäli havainto edelleen on selittämätön, 
silloin voidaan esinettä sanoa UFOksi. 


J« Allen Ilynek: The Ufo Experience, Henry 
Regnery Co., 114 W.Illinois St. Chicago,III.,USA 


★ 

HAVAI NTO-tlmoltuksla 

UFO-HAVAINTO NASTOLAN SALAJÄRVELLÄ 

Seuraava havaintokertomus on laadittu opettaja 
Aino Niinistön suorittaman haastattelun pohjalta, 
joka haastattelu otettiin ääninauhalle. Haastat¬ 
telijan tekemät kysymykset on tässä jätetty pois. 

Opettaja Mirjam Loise Nastolan Kumialta kertoo 
tapauksesta seuraavaa: 

"Kerron tapauksesta, joka on niin merkittävä, 
että se on suorastaan muuttanut maailmankatsomus¬ 
tani. Oli vuosi 1970, maaliskuun 10. päivä. Menin 
illalla noin klo 20.30 ulkoiluttamaan koiraani 
Kumialta Ruuhi järven suuntaan ja olin noin kilomet¬ 
rin päässä kotoa, mäellä. Silloin huomasin Sala- 
järven yläpuolella valtavan, hehkuvan, loistavan 
esineen. Se oli kuin suuri kuu loistaen kelmeätä 
valoa, mutta siinä ei ollut mitään kuun vuoria ja 
meriä, se oli tasainen pinnaltansa. Pysähdyin tie¬ 
tenkin sitä seuraamaan. Havaitsin, että se kulki 
koillisesta kohti lounasta hyvin hitaasti, hyvin 
korkealla. Ajattelin, että nyt näen jotakin sel¬ 
laista, että kukaan ei sitä todeksi usko, jos mi¬ 
nä siitä kerron. Päätin kiireesti hakea tälle 
tapaukselle todistajia. Siinä lähellä asuvat 
Kerttu ja Artturi Virtanen. Juoksin heidän talol¬ 
lensa. Koska tiesin, että Artturi Virtanen on 
paikkakunnalla tunnettu säähavainnoitsija ja luon¬ 
nontutkija, huusin tuvan ovelta, että tulkaapas 
nyt kiireesti katsomaan, kun Salajärven yläpuolella 
on täysi kuu. Se oli haaste Artturi Virtaselle. 

Hän sanoi, että mitäs sinä nyt hassuja puhut, eihän 
sitä nyt kuuta näy, kun vastahan se lauantaina syn¬ 
tyi, eikä sekään näy, sen sirppihän on aivan vastak¬ 
kaisella puolella taivasta. Käskin heitä kiirees¬ 

ti tulemaan vaan, ja nämä lähtivät niin kiireesti, 
etteivät takkiakaan ehtineet päällensä ottaa. He 
tulivat sitten sinne järven rantaan havaintojansa 
tekemään, mutta minulla oli kiire kotiin, sillä ha¬ 
lusin ehdottomasti poikani Miikan näkevän saman 
minkä minä olin nähnyt. Lähdin koirineni kulkemaan 
kotiin niin kiireesti kuin se suinkin oli mahdol¬ 
lista, ettei se esine sieltä taivaalta vaan ehtisi 
hävitä, ennenkuin saisin sen Miikalle näytetyksi. 

Esine kulki hyvin hitaasti kirkolle päin, siis koh¬ 
ti lounasta. Mutta kun tämä maasto on hyvin mäkinen 
niin pelkäsin sen häviävän jonkin mäen taakse. 

Tuossa Mikanderin mäellä minä vielä näin sen lois¬ 
tavan siellä taivaalla, mutta kun taas tulin ala- 
maastoon ja sitten nousin kotipihaan, en nähnyt si¬ 
tä enää samanlaisena. Nyt siinä oli kuin suuri, val¬ 
tavan kirkas pilvi. Hain poikani Miikan sisältä. 

Hän tuli ulos, löi tapauksen leikiksi ja huuteli, 
että tuota, tässä kun on juuri teeaika, niin tul¬ 
kaapas meille iltateelle. Jätin hänet siihen por¬ 
taille ja menin sisälle soittaakseni Etelä-Suomen 
Sanomiin. Ajattelin, että jospa vaikka sieltä Lah¬ 
den tähtitornista olisi esine nähty ja jotakin 
tietoa saatu. Sieltä sanottiin, ettei tähtitornis¬ 
ta ole mitään ilmoitettu. Toimituksesta kerrottiin, 
että samana iltana oli soitettu Padasjoelta ja Ori¬ 
mattilasta jostakin tämmöisestä valoilmiöstä. Sit¬ 
ten menin uudelleen ulos ja yhdessä poikani kans¬ 
sa näimme, miten se pilvi laajeni ja vähitellen 
menetti valovoimaansa ja hiljalleen häipyi pois 
näkyvistä tuonne metsän taakse. Pilvi oli korkeim¬ 
millaan tuossa metsän yläpuolella, se pudotti kor¬ 
keutta kaiken aikaa liikkuen kuitenkin hyvin hitaas¬ 
ti, ties vaikka olisi välillä ollut liikkumatta. 
Seurasimme sitä kaikkiaan 45 minuuttia. 

Olin tavattoman pahoillani, kun mieheni ei sinä 
iltana ollut kotona. Hän oli koululla pitämässä 
kerhoa. Tietenkin me sitten heti kerroimme sen 
hänelle. Hän ei osannut silloin kantaa ottaa. 

Mutta sitten seuraavana aamuna kerroin tämän 

koululla virkasisari1le ja -veljille, vaikkakin 
arvelin, että voihan siinä naurunalaiseksi joutua. 
Mutta olipas aika hämmästyttävää, kun Ruuhijärvel¬ 
lä asuva opettaja Anja Oso rupesikin kyselemään, 
että mihinkäs aikaan illasta tämä oli. Minä sitten 
kerroin. Hän oli siihen aikaan juuri ollut paista¬ 
massa viinereitä heidän keittiössään, jonka ikku¬ 
nat ovat metsän puolelle. Kun hän oli panemassa 
viinereitä uuniin, niin hän ikäänkuin toisella sil¬ 
mällänsä havaitsi, että keittiön ikkunan ylänurkas- 
ta vinosti alaspäin näkyi valoa, liikkuvaa valoa, 
joka kulki vinosti ylhäältä alaspäin. Kun sai pan¬ 
tua ne viinerit uuniin, hän meni ulos katsomaan. 
Siellä ei ollut mitään. Hän näki tämän useammankin 
kerran ja juoksi joka kerran ulos. Ei siellä ollut 
mitään. Jollakin tavalla minä yhdistän tämän valo¬ 
ilmiön omaan havaintooni, koska se sattui juuri 
puoli yhdeksän aikaan illalla. 

Kyllä tämä on aivan luotettavana havaintona pidet¬ 
ty perheessämme ja itseeni se on tehnyt sellaisen 
vaikutuksen, että olen hankkinut itselleni ufo- 
kirjallisuutta ja tutkinut sitä. Niinkuin jo sa¬ 
noin, on tämä tehnyt minuun niin suuren vaikutuk¬ 
sen, että seonsuorastaan muuttanut elämänkatsomuk¬ 
seni. Nyt odotan ja toivon, että saisin vielä 
sellaista nähdä." 

Rouva Kerttu Virtanen, joka yhdessä miehensä 
Artturi Virtasen kanssa seurasi ilmiötä Sala- 
järven rannalta käsin, kertoi havainnostaan: 

"Kun rouva Loise lähti pois, niin se liiteli vaan, 
ihan sillä lailla, ihan pyörimällä pyöri näin, mut¬ 
ta se ei mennyt suoraan, se oli ikäänkuin paikkaa 
hakemassa. Se oli ihan niinkuin iso lautanen, ihan 
havainnollisesti sitten rupesi näkymään se, kun se 
tuli lähemmäksi, että joku esine se täytyy olla, et¬ 
tä mikään muu se ei voi olla. Siinä oli selvät esi¬ 
neen rajat ja ihan selvä pohja siinä oli. Se oli 
kuin pyöreähkö siitä keskipaikoilta. Minun käsityk¬ 
seni mukaan ja kyllä meidän mies sanoi samaa, että 


siinä oli erillinen pohja, joka nousi loivasti ylös 
keskipaikkaa kohti. Se oli niin paljon kaukana, et¬ 
tä sitä väriä ei voi tarkkaan sanoa, mutta kirkas 
se vaan oli. Mutta kumminkin siinä oli ihmeen eri¬ 
koinen pohja. Ja sitten mieheni sanoi, että se voi 
vaikka laskea tuohon. Jos niille on tullut joku 
häiriö koneeseen. Kyllä minä menen katsomaan, että 
minkälainen mies se on, joka sieltä tulee pois. 

Minä sanoin, että silloin minä kyllä lähden, en 
kyllä kattomaan jää. Se hidasti liikettään siinä 
paikassa ja se teki semmoisen mutkan. Sehän oli 
tulossa Salajärvestä tänne päin. Jos se olisi teh¬ 
nyt sitä samaa liikettä, se olisi mennyt tästä 
ohitse tämän talon päällitse. Mutta justiin Alas¬ 
talon huvilan kohdalla se teki semmoisen ihmeen 
mutkan. Me luulimme, että se voi ruveta laskemaan, 
kun se rupesi tekemään semmoisia liikkeitä. Mieheni 
arveli, että nyt niille tuli kumminkin vika mootto¬ 
riin. Niinkuin tuuli vie putoavaa lehteä, niin se 
kauniisti heilui. Se pyöri näin. Ei se mennyt suo¬ 
raan, mutta liikettä oli koko ajan. Silloin se valo 
tuli meihin suoraan. En tiedä mikä valo, mutta se 
pyrstö tuli vaan meihin päin. Se oli niin kauhean 
kirkas ihan niinkuin hitsauskipinän liekki. Se 
esine kääntyikin meistä pois päin, niin se liekki 
tuli meihin päin. Se oli pitkä valo, joka^jäi jäl¬ 
keen päin, kun se esine lähti menemään toiseen suun¬ 
taan, Ahtialaan päin, niinkuin Lahteen päin näiden 
harjujen poikki. Siinä oli niin kova valo, siinä 
oli kaksi erillistä valoa, semmoista suihkua. Sen 
minä aina muistan, kun minä sanoin, että en voi 
katsoa, kun se koski silmiin niin kauheasti. Kun 
se kääntyi niin meidän mies sanoi, että sehän on 
aivan hirveätä, että tuollainen kuumuus ja valo voi 
tulla. Ihmisestä se tuntui, että se täytyisi olla 
hirveän kova kuumuus, ennenkuin saa sellaisen valon. 
Siinä oli monta eri väriä. Ei se ollut niinkuin 
tuli. Ei se punanen ollut, se oli retliini ja sini¬ 
nen ja siinä oli monta väriä." 

AIberto Sanmartin: 

ERÄS KOHTAAMINEN 

(UFO-Nachrichten Nr 1S4 - Dezember 1971) 

Jatkoa VIMANAN numerosta l/l972. 

Suom. AN 


- Entäpä ellei niin käy? 

~ Jos Maan kansat aloittavat atomisodan, tuhou¬ 
tuu ihmiskunta miltei kokonaan, ennenkuin tä¬ 
mä sota muodostuu vaaraksi muille planeetoille. 

- Miksi miltei? 

- Koska kaikki, jotka sen ansaitsevat, noudetaan 
Maasta ja viedään vieraanvaraisemmalle planee¬ 
talle, ennenkuin loppu tulee. 

Hänen sanansa tekivät minuun syvän vaikutuksen, 
sillä hän puhui ilman paatosta, sangen yksin¬ 
kertaisesti, säälien, mikä antoi hänen sanoil¬ 
leen vielä pelottavamman merkityksen. 

- Tuleeko ihmiskunnan loppu maanpäällä olemaan 
lyhyt? 

- Teidän ajanlaskunne mukaan kaikki on ohi muu¬ 
tamassa minuutissa. 

- Kuinka saatatte tietää, ketkä ovat niitä, jot¬ 
ka ansaitsevat tuholta pelastumisen? 

- Viha kuvastuu hengestä. Aika loppuu, tee vii¬ 
meiset kysymyksesi. 

Nyt ajattelen hyvin nopeasti, mikä minusta olisi 
kiinnostavinta saada tietää. 

- Tulenko vielä näkemään sinut? 

- Et. 

- Miksi en? 

- Minä palaan takaisin maailmaani. 

- Koska? 

- Näinä päivinä. 

- Tuletko takaisin? 

- En. 

- Etkö enää koskaan? 

- Sitä en tiedä. Missään tapauksessa en nyt. 
Tehtäväni maanpäällä on päättynyt. 

- Kuinka monia kieliä puhut? 

Odottamaton kysymys ei häntä hämmästyttänyt. 

- Ranskaa, italiaa, portugalia ja espanjaa. 

- Entä minä, mitä minun on tehtävä? 

- Sinun on se tiedettävä. Kivi on hallussasi. 

- Mitä sinä kivestä tiedät? 

- Kaiken. 

- Kuka sen minulle antoi? 

- Muuan lähettiläs, jollainen minäkin olen. 

- Sinun maailmastasi? 

- Niin. 

- Mistä syystä tämä kivi annettiin juuri mi¬ 
nulle? 

- Vaatimattomuutesi vuoksi. 

Vastaus hämmästytti minua ja toin sen ilmi: 

- Tuohan on kummallista, sillä ne jotka minut 
tuntevat, pitävät minua erittäin ylpeänä. 

- Pitää paikkansa. 

- Mutta sitten . . . ? 

- Sinä myönnät, että muiden ihmiskuntien mo¬ 
raali on korkeampaa ja asetat sen Maan ih¬ 
misten yläpuolelle. Siinä sinun vaatimatto¬ 
muutesi. 

- Tuossa olen yhtä mieltä. - Mikä kivi on? 

- Minän salaisuus - minän suhteessa aikaan ja 
tilaan. 

- Tulenko pääsemään tuon salaisuuden perille? 

- Lähellä olet; valitettavasti minun ei ole 

mahdollista tietää tulosta. - Nyt lähden. 
Vielä minuutti. Onko Maa nyt kriittisessä vai¬ 
heessa? 

- Erittäin kriittisessä. Aivan liian kriittisessä. 
Vielä yksi utelias kysymys: Mikäli ihmiskun¬ 
ta tuhoutuu, olenko minä niiden joukossa, jot¬ 
ka viedään toiselle planeetalle? 

- Et. 

- Miksi en? 

Hän epäröi hieman. 

- Koska olet nyt täyttänyt tehtäväsi. 

Hän nousee ja pyytää, etten lähtisi paikaltani, 
ennenkuin kelloni mukaan on kulunut kaksi minuut¬ 
tia. Hän hymyilee ja menee. 

Kun määrätyt kaksi minuuttia on kulunut, menin 
kadulle. Hän oli hävinnyt. Itse asiassa en luul¬ 
lutkaan tapaavani häntä, pelkästä tottumuksesta 
katselin katua ylös ja alaspäin. 

Kun ajattelin käymäämme keskustelu, sanoin it¬ 
selleni, että minun olisi pitänyt kysellä pal¬ 
jon muuta, saada selvitystä moniin kysymyksiin. 
Mutta kaikki oli tullut liian äkkiä, minulla ei 
ollut aikaa harkita. 

Lukija voi itse eritellä keskusteluamme ja vetää 
siitä omat johtopäätöksensä. Minua puolestani 
vavahdutti eniten vastaus, jonka sain kysymyk¬ 
seeni : ,n Ketkä ansaitsevat tulla viedyksi toisel¬ 
le planeetalle". Hänen vastauksensa oli: "Viha 
kuvastuu hengestä". Minun mielestäni ja kat¬ 
sottuna meidän kovasti maallisesta näkökulmasta¬ 
ni vastauksen olisi pitänyt olla: " Viha kuvas¬ 
tuu kasvoista tai katseesta • • ."ja kun ei 
voi ottaa lukuun, että hän olisi sekottanut kä¬ 
sitteet, saatan vain kuvitella, että hänelle 
on henki kuin kuvastin, kuin katse. 

On tärkeää mainita, että hänen telepaattinen ky¬ 
vykkyytensä - kuten niiden korkeammalle kehitty¬ 
neiden olentojen, jotka täällä käyvät - on 


kehittynyt paljon meidän kykyjemme yläpuolelle. 
Siitä ovat jo sangen monet saaneet vakuuttavia 
todisteita. 

+ + + + + + + + 

En voi millään taata, että tuo kaunis ja merkil¬ 
linen nainen olisi kotoisin maan ulkopuolelta. 
Hän tiesi nimeni ja tunsi kiven alkuperän, mutta 
sehän ei vielä mitään todista, sillä valokuvia 
minusta ja kivestä oli ollut useissa maailman 
lehdissä. 

Mitä tulee kaavaan, jonka nainen minulle antoi, 
niin aika on näyttävä pystyykö joku sen tulkit¬ 
semaan. Käyttäköön kukin omaa arvostelukykyään. 
Olen toistanut sanatarkasti koko keskustelumme. 
Omasta puolestani olen sekä sisäisesti että psy¬ 
kologisesti vakuuttunut hänen olleen kotoisin 
maan ulkopuolelta. Sillä hänen varmuutensa, 
levollisuutensa ja tapansa hallita tuota tilan¬ 
netta todistivat harvinaista moraalia ja in- 
tel1igenssiä. Mielestäni en myöskään helposti 
tule hämätyksi. Mielenkiintoni herättämiseen 
tarvitaan jotain enemmän - ja tässä tapaukses¬ 
sa tuo "jotain enemmän" oli todellisen sivis¬ 
tyksen suoma hienostuneisuus — ties kuinka 
monien miljoonien vuosien sivilisaatioon poh¬ 
jautuvaa. Se on jotain jonka valtaan joutuu. 

Tämä tapahtui 16. marraskuuta 1957, tarkalleen 
kolme vuotta siitä, kun sain kiven Madridin 
lähistöllä. Seuraavana päivänä näin lentävän 
kiekon. Otin siitä valokuvan ja myöhemmin otin 
kokonaisen sarjan valokuvia samanlaisista esi¬ 
neistä. * 


Tiedoksi lukijoillemme: 

Daniel W. Fry f n julkaisun "Understanding" 
osoite: P.O. Hox 206, Meriin, Oregon 97532, 

USA. ___ 

HEVONEN SAIRASTUI UFO-TAPAUKSEN JÄLKEEN 

(Flyi ng Saucer Review Case Histories Supplement 6 
August 1971) 

Kirjoittaja on Canadian UFO Report-lehden toimit- 
taja ja julkaisija (os. Box 758, Duncan, B.C. 
Canada). Tämä artikkeli ja sen kuvat on otettu 
lehden kevätnumerosta vuodelta 1971. 

Suomennos: Pekka Teerikorpi 

UFO-ilmiöiden historiaan on kuuluisana jäänyt 
lemmikkiponi Snippyn tapaus King Ranch 1 illa 
Coloradossa. Snippy löydettiin eräänä järkyttä¬ 
vänä päivänä syyskuussa 1967 kuolleena kaulan 
ja pään liha kirurgisella tarkkuudella irroitet- 
tuna. Maassa lähellä olleet jäljet ja raportit 
selittämättömistä ilmiöistä ilmassa aiheuttivat 
spekulointia mahdollisista UFO—vierailijoista. 

Tapauksesta kehittyi nopeasti etusivun juttu 
ja matkailuvaltti sillä seurauksella, että jon¬ 
kin ajan kuluttua oli vaikea erottaa kuviteltua 
todellisesta. Mutta mikä sitten totuus Snippyn 
tapauksessa lieneekään (ja omituisen vähän kiin¬ 
nitettiin huomiota muihin karjakuolemiin, joita 
sattui samalla alueella suunnilleen samoihin ai¬ 
koihin), niin ei ole epäilystäkään, etteivätkö 
nämä muukalaiset tuntisi huomattavaa kiinnostus¬ 
ta eläimiämme kohtaan, usein surullisin seurauk¬ 
sin. Eläimet puolestaan reagoivat usein raivok¬ 
kaasti UFOn ollessa läheisyydessä. Jotkut tark¬ 
kailijat otaksuvat tämän aiheutuvan ko. salape¬ 
räisestä aluksesta lähtevästä äänestä, joka on 
liian korkeataajuinen (tai matala?) ihmiskorvan 
kuultavaksi, mutta jonka eläimet pystyvät kuu¬ 
lemaan ja jostakin syystä vauhkoontuvat tästä 
erikoisesta äänestä. 

Näin saattaa asianlaita ollakin - tai ainakin 
osatotuus siitä - mutta se ei paljonkaan se¬ 
litä erään hevosen tilaa - mahdollisesti toi¬ 
nenkin hevonen liittyy tapaukseen vaikkakin il¬ 
man silminnäkijää. Tapauksesta ilmoitti meille 
väsymätön TJFO-tutkija Bill Allan, kotoisin 
Calgary*sta. Hän lähetti nauhan viime syksyisen 
Albertan vierailumme jälkeen. Haastateltu hen¬ 
kilö on calgaryläinen kiropraktikko, joka on 
pyytänyt, ettei hänen nimeään mainittaisi. Meil¬ 
lä on hänen henkilöllisyytensä tiedossamme, 
mutta noudatamme hänen toivomustaan ja kutsumme 
häntä "tohtoriksi". 

Tohtori kertoi tapauksen sattuneen eräänä elo¬ 
kuun loppupuolen iltana noin klo 20, kun hän oli 
ratsastamassa hevosellaan joen vartta pitkin Cal- 
garyn länsipuolella sijaitsevalla suojelualu¬ 
eella (Sarcee Indian reserve). Taivas oli pilve- 
vetön ja tähdet alkoivat näkyä. 

"Hevoseni, tamma, tuli yht 1 äkkiä ilman mitään 
näkyvää syytä hyvin tarkkaavaiseksi, jäykistyi 
ja alkoi kakkia, mi&ä on merkki hermostuneisuu¬ 
desta. Sitten se vauhkoontui hetkessä aivan vil¬ 
liksi ja rimpuillessaan oli hyvin vaikeasti hal¬ 
littavissa. Minun oli oltava hyvin varovainen 
koska vasemmalla puolella oli joki ja oikealla 
puolella puita ja piikkilanka-aita." 

Tohtori kertoi, että hän huomasi tuolloin ilmas¬ 
sa yläviistossa aivankuin omituisen matalalla 
lentävän pilven. Sillä oli aaltomaiset äärivii¬ 
vat ja se oli noin 70 jalkaa (n. 21 m) läpimi¬ 
taltaan. Tohtori ei ensi alkuun kiinnittänyt 
lähempää huomiota "pilveen" koettaessaan irrot¬ 
tautua levottoman ratsunsa satulasta. Mutta 
muutaman sekunnin kuluttua hänen huomionsa kiin¬ 
nittyi siihen täysin kiinteältä vaikuttavan esi¬ 
neen alkaessa äänettömästi ilmestyä näkyville. 

"Se tuli aivankuin tarkkaillakseen, mitä sen ala¬ 
puolella tapahtui, luullakseni juuri minua he- 






voseni selässä", hän sanoi. "Se oli muovia tai 
lasikuitua muistuttavasta aineesta, väriltään 
kuin sinertävä teräs tai hopean sininen. Sen ala¬ 
puoli, jonka pystyin näkemään kokonaan, oli jon¬ 
kin verran soikea muodoltaan ja siinä oli kaksi 
pyöreätä ilma-aukon kaltaista rakennetta, kuin 
sienen alapinta, pyörien vastakkaisiin suuntiin. 
Pystyin todellakin näkemään niiden pyörimisen, 
koska ne liikkuivat varsin hitaasti." 

Kertomuksessaan Allanille tohtori korosti, että 
hänen hevosensa villi käyttäytyminen pahasti 
häiritsi aluksen tarkkailua, mutta että jälkeen¬ 
päin hän pystyi järjestämään mielessään pyöri¬ 
neet yksityiskohdat. Hän muisti, että noita 
kahta aluksi äänettömästi pyörinyttä "kehikkoa" 
erotti toisistaan jonkinlainen noin 2 jalkaa 
(n. 60 cm) leveä rakenne (rengasmainen, vrt.ku¬ 
via, suoni. huom. ) ja itse "venttiilit" olivat 
noin 4 jalkaa (n. 120 cm) leveät. Ne pyörivät 
aluksen pohjassa olleen jonkin verran neliömäi¬ 
sen ulkonevan keskuskappaleen ympäri. 

"Itse en kuullut mitään, mutta ajattelin, mahtai¬ 
siko esineestä lähteä ääntä, joka tekisi kipeää 
hevoseni korvissa, koska tällä hetkellä se ra¬ 
visteli hyvin raivokkaasti päätään", tohtori ker¬ 
toi. "Olin siinä määrin vaikeuksissa hevoseni 
kanssa, että pystyin näkemään vain vilahduksia 
tapahtuneesta, mutta hetken kuluttua näin esineen 
lähtevän takaisin pilveensä ja koko muodostelma 
alkoi nousta kääntyen kohden lounasta. Se liikkui 
hyvin hitaasti, kiirettä pitämättä, ja liikkeelle 
lähtiessään pilvi muuttui pyörteisemmäksi ja 
alkoi hajota. Se jäi vanana jälkeen, kun tuo lai¬ 
te liikkui kohti taivaanrantaa ja katosi." 

Nyt tohtori oli vihdoin päässyt pois hermostu¬ 
neen hevosensa selästä ja suhteellisen rauhalli¬ 
sena hetkenä hänen pidellessään suitsia käsis¬ 
sään hän havaitsi pehmeän värisevän äänen, 
joka oli peräisin lähtevästä aluksesta. Ilän matki 
tuota ääntä päästämällä huuliensa välistä äänen, 


joka muistutti ilmassa edestakaisin nopeassa 
tahdissa heilutetun kepin viuhuvaa ääntä. Hän ar¬ 
veli, että äänen taajuus oli sama kuin pyörivien 
"venttiilien" kiertonopeus. 

Kun tuolloin Calgary'ssa käymässä olleet White 
Allan ja ufologi tri Max Edwards (Victoria B.c.) 
kyselivät tohtorilta lisää yksityiskohtia, tämä 
piirsi sketsin siitä, mitä oli nähnyt (oheiset 
kuvat ovat Hai Crawfordin laatimia jäljennöksiä). 
Hän korosti, ettei minään hetkenä nähnyt aluksen 
yläosaa, mutta hänellä oli sellainen vaikutelma, 
että yläreunat kääntyivät ylöspäin ja sisäänpäin. 

Pohjapuoli, jonka hän saattoi nähdä selvästi, 
oli yleisesti ottaen muodoltaan kovera ja käsit¬ 
ti oleellisesti edellä kuvatut kaksi samankeskis¬ 
tä "venttiiliä". "Venttiilit" olivat tummempia 
kuin aluksen muovimainen runko, jonka läpimi¬ 
taksi hän arvioi 40 jalkaa (n. 12 m). 

Erityisen huomiota herättävä piirre aluksessa oli 
pohjaosan keskustan ulkonäkö ja toiminta; hän ar¬ 
vioi sen läpimitaksi n. 10 jalkaa (n. 3 m) ja 

se kiinnittyi aluksen ulkoreunaan suippenevien 
säteittäisten tukien välityksellä. 



"Siitä sojotti kolme tai neljä antennin tapais- 

ta puikkoa", hän kertoi "ja näin niiden liik¬ 
keestä, että koko laite (keskuskappale? suoni, 
huom.) pystyi kiertymään. Se saattoi kiertyä 
hiukan yhteen suuntaan, pysähtyä ja jatkaa eteen 
päin tai kiertyä takaisin toiseen suuntaan. 
Näiden tankojen tai antennien pituudet vaihteli- 
vat 4—6 jalkaan (n. 1.2 — 1.8 m) ja antoivat 
minulle vaikutelman tutkimuslaitteesta. Tosiasi 
assa koko keskuskupu näytti jonkinlaiselta ha¬ 
vaintoasemalta. " 

Vaikka itse esineen reunus oli himmeä, niin pit¬ 
kin sen etureunaa silminnäkijä havaitsi kirkkaan 
sähkönsinisen valon esineen ilmestyessä pilves¬ 
tä. 

"Se oli kuin hitsauskaari", hän sanoi. Tohtori 
kertoi edelleen, että tapahtuman jälkeisinä pa¬ 
rina kolmena päivänä hänen hevosensa aristi ko¬ 
vasti päätään ja hän epäili kokemuksen jotenkin 
vaikuttaneen sen korviin. Valitettavasti kuiten¬ 
kin vielä pahempaa oli tulossa, mikä viittasi 
muuhunkin kuin pelkkään äänivaurioon. 

Joidenkin viikkojen kuluttua tilanne muuttui on¬ 
gelmalliseksi, kun tohtori huomasi tulehtuneilta 
näyttävien täplien puhkeavan hevosen päähän. 
Muutaman päivän sisällä nämä levisivät alas 
kaulalle (Snippyn vauriot olivat samoilla koh¬ 
din) ja struuman kaltainen turvotus tuli näky¬ 
viin. 

"Se oli kuin joukko kasvaimia", totesi Bill 
Allan., joka meni katsomaan hevosta yhdessä On¬ 
tarion kasvatusministeriön liikkuvan TV-ryhmän 
kanssa. 

Viimeisen tiedon mukaan ei onnettoman eläimen 
eläinlääkäri ollut kyennyt selvittämään, mistä 
oli kyse; näytteitä vaikutuksen alaiselta alu¬ 
eelta tutkitaan. 

Tähän jo itsessään hämmentävään tapahtumaketjuun 
tohtori lisäsi vielä yhden ihmetystä herättävän 
tapauksen. Hän kertoi, että vielä noin tunnin 

ajan tuon oudon kulkuneuvon tapaamisen jälkeen 
hänen hevosensa oli edelleen varsin rauhaton ja 
hän antoi sille aikaa syödä ruohoa ja rauhoit¬ 
tua. 

"Mutta pian sen jälkeen kun olin noussut rat¬ 
saille ja aloitimme paluumatkan, se alkoi taas 
jäykistyä ja ajattelin: "Ei kai vaan toista sel¬ 
laista. 1 " Mutta nyt se ei ollut aivan yhtä rauha¬ 
ton ja me jatkoimme eteenpäin, kunnes huomasin 
jotakin pensaikossa. Ratsastin lähemmäksi ja 
näin, että se oli kyljellään oleva hevonen, il¬ 
meisesti kuollut. Omituista oli se, että sen nä¬ 
kyvissä oleva kylki oli pahasti kärventynyt, 
vaikka missään ei näkynyt merkkiäkään tulesta. 
Mitä sitten olikin tapahtunut, sen oli täyty¬ 
nyt sattua aivan äskettäin, koska tunsin vielä 
palaneen karvan käryä ja kun laskeuduin alas 
ja kosketin hevosta, se oli vielä lämmin. 

Mikään ei myöskään viitannut kuoleman kan¬ 
keuteen. " 

Tohtori ei aluksi yhdistänyt tätä löytöään UFO- 
havaintoonsa. Sen sijaan hän matkan varrella 
ilmoitti asiasta rutiininomaisesti eräälle 
tuntemalleen nuorukaiselle, jonka perhe asui 
lähellä ja he päättivät mennä seuraavana päi¬ 
vänä katsomaan hevosta ja toteamaan, voisiko 
sitä tunnistaa. Mutta seuraavana päivänä he 
eivät löytäneet itse hevosta, vaikka löysivät- 
kin helposti raadon jättämän painautuman. Hei¬ 
dän suureksi hämmästyksekseen paikan ympärillä 
oleva tiheä kasvillisuus oli ehjää ja koskema¬ 
tonta vaikka oli selvää, että huomattavan ras¬ 
kas kulkuneuvo olisi vaadittu ensinnäkin näin 
kauas pensastoon pääsemiseksi ja toisekseen 
raadon pois kuljettamiseksi. 

Maisema oli niin koskematon, että oli aivankuin 
hevonen olisi ollut nostettu suoraan tuolta pai¬ 
kalta ja hilattu pois ilmateitse. 1 






0U10T LIIKKUJAT JA VALOILMIÖ 

ASKARRUTTAVAT SU KE VALAISTA (Savon Sanomat 16.4.1972) 


Kylältä kuoloa kammla. Alaksi 
tapahtuneesta .vain kuiskailtiin. 
Nyt kummaa jo ihmetellään Ja 
silti vältellään. Aiheen moiseen 
antoi kahden Järkyttyneeni ko¬ 
tiinsa rynninneen tytön, Helena 
ja Raija Mankisen kertomus. 
Kaksi heiti vastaan tiellä tullut¬ 
ta, miehiksi luulemaansa olentoa 
katosi tielti yhtikkii samalla 
kun outo valoilmiö ilmestyi 
"näyttämölle”. Himmeii punerta¬ 
vaa valoa hohtavan esineen on 
nähnyt myös tyttöjen veli Unto 
Mankinen. 

Outo, havainnontekijöiden van¬ 
hempien maanviljelijä Eemil 
Mankisen ja hänen Alli-vai¬ 
monsa kertoman mukaan tyttöjä 
kovasti järkyttänyt tapaus sattui 
ensimmäisen pääsiäispäivän ilta¬ 
na lähellä kahtakymmentäyhtä. 
Siskokset olivat tällöin palaamas¬ 
sa läheisestä naapurista. Helenan 
ja Raijan ollessa kodistaan enää 
noin 150 metrin päässä heitä vas¬ 
taan tuli aivan rintarinnan kävel¬ 
len kaksi tummiin pukeutunutta 
miehiltä näyttävää henkilöä. Kun 
vastaantulijat olivat lähes tyttö¬ 
jen kohdalla katosivat nämä tiel¬ 
tä Helenalle ja Raijalle käsittä¬ 
mättömällä tavalla sen lyhyen 
hetken aikana kun heidän kat¬ 
seensa kohdistui yllättäen ilmes¬ 
tyneeseen tien oikealla puolella 
puiden latvojen korkeudella len¬ 
tävään himmeää punertavaa va¬ 
loa hohtavaan esineeseen. Oudon 
havainnon pelästyttäminä ja jär¬ 
kyttyneinä tytöt juoksivat kotiin¬ 
sa missä kertoivat tapahtumasta. 
Maanviljelijä Mankinen kertpo, 
että hän lähti heti tutkimaan ta¬ 
pahtuma-aluetta löytämättä mi¬ 
tään selitystä tyttöjen kuvaamalle 
tapahtumalle. Myös outojen liik¬ 
kujien poistuminen metsään ja 


naapuritaloon päättyvältä tietä 
tulematta ilmi ei tunnu mahdolli¬ 
selta. Ymmärrettävästi eivät pys¬ 
ty myöskään Helena (14) ja Raija 
(16) havaintoasi selittämään. Tyt¬ 
töjen järkytystä on omiaan ku¬ 
vaamaan se etteivät he vieläkään, 
vaikka tapauksesta on kulunutkin 
jo toista viikkoa, lähde ulos pi¬ 
meän tultua. 

Uskoako vai eikö — 
Sonkajärvelläkin ufo 

Mankisen siskosten kertomus on 
herättänyt naapurien ja kyläläis¬ 
ten keskuudessa monia arvailuja 
ja väittelyjä. On niitä jotka pun¬ 
taroivat vakavasti tyttöjen kerto¬ 
muksen yksityiskohtia ja on niitä 
jotka pitävät tapahtumaa kerto¬ 
jien mielikuvituksen tuotteena. 
Helenan ja Raijan kertomusta tu¬ 
kee heidän Unto-veljensä (21) sa¬ 
moihin aikoihin tekemä havainto 
oudosta hiljaa lentävästä esinees¬ 
tä noin kahden kilometrin päässä 
hänen ollessa palaamassa autolla 
Sukevalta kotiinsa Sukevanmäel¬ 
le. 

— Vaikea tuollaisia juttuja on 
uskoa, mutta kun tuntee kertojat 
el enää tiedä mitä tehdä, sanoo 
Heikkilän talon lähinaapuri 
maanviljelijä Paavo Savolainen. 
Hän pitää Unto Mankista miehe¬ 
nä mikä el tyhjiä horise ja sa¬ 
maan sarjaan hän luokittelee 
myös Helenan ja Raijan. 

Ehkä merkillisintä tapahtumis¬ 
sa on se, että myös Sonkajärvellä 
kerrotaan ufon liikkuneen. Täällä 
havainto on tehty viime perjan¬ 
taina noin kello 23. Hiljaa liikku¬ 
va, valoa heijastava esine havait¬ 
tiin puiden latvojen alapuolella 
peltoaukeaman kohdalla. Esineen 
kerrotaan lentäneen ikäänkuin 
hieman vaappuen ja sen valojen 
sammuneen muutamien kymme¬ 
nien sekunttien kuluttua havain¬ 
non teosta. Havainnon on tehnyt 
noin viisikyramentävuotias mies¬ 
henkilö. O. H. 

